Contido

# Visualización 3D

Na primeira páxina do Asistente de gráfica ou no menú de contexto dunha gráfica.

Para acceder a esta orde...

Escolla Inserir - Gráfica....

Inserir gráfica

Prema Maiús+F1 e apunte para un control para saber máis sobre ese control.

A previsualización da gráfica responde á nova configuración que introduciu na caixa de diálogo.

- A configuración aplicarase permanentemente cando saia da caixa de diálogo premendo Aceptar.

- Ao sair da caixa de diálogo premendo Cancelar ou Escape, a gráfica volve ao estado que tiña cando abriu a caixa de diálogo.

Nas gráficas 3D pode escoller Formato - Visualización 3D para definir a perspectiva, a apariencia e a iluminación.

## Perspectiva

- Introduza os valores para a rotación da gráfica en tres eixes e o para a visualización de perspectiva.

Defina todos os ángulos como 0 para visualizar a parte frontal da gráfica. As gráficas por sectores e as gráficas donut móstranse como círculos.

Cos eixos en ángulo recto activados pódese xirar o contido da gráfica só nunha dirección X e Y, isto é, en paralelo aos bordos da gráfica.

Un valor x de 90, con x e y definidos como 0, fornece unha visualización desde a parte superior á inferior da gráfica. Con x definido como -90, visualízase a parte inferior.

As rotación aplícanse na seguinte orde: primeiro x, despois y e finalmente z.

Cando o sombreamento está activado e roda unha gráfica, as iluminacións rodan como se estivesen fixadas á gráfica.

Os eixes de rotación sempre se relacionan coa páxina, non cos eixes da gráfica. Nisto diferénciase doutros programas de gráficas.

Seleccione a caixa de verificación Perspectiva para ver a gráfica desde unha perspectiva central, isto é, como se fose a través do obxectivo dunha cámara, e non por medio dunha proxección paralela.

Definir a lonxitude do foco co botón xiratorio. O 100% equivale a unha perpectiva en que o tamaño do bordo máis lonxano da gráfica é aproximadamente a metade do bordo máis próximo.

As versións anteriores de LibreOffice non poden mostrar a porcentaxe de perspectiva da mesma maneira que a actual.

## Aparencia

- Seleccionar un esquema da caixa de lista.

Seleccionando un esquema, as caixas de verificación e as fontes de luz defíninse de forma acorde.

- Se marca ou desmarca unha combinación de caixas de verficación que non é dada polo esquema Realista ou Simple, crea un esquema personalizado.

- Marque Sombreamento para utilizar o método Gouraud para renderizar a superficie, no caso contrario utilízase o método plano.

  O método plano define unha cor simple e un brillo para cada polígono. Os bordos están visíbel e non son posíbeis as gradacións suaves e os puntos de luz.

  O método Gouraud utilízase para obter visualizacións con gradacións máis suaves e realistas.

- Marque Bordos de obxecto para debuxar liñas ao longo dos bordos.

- Marque Bordos arredondados para suavizar os bordos das formas da caixa.

## Iluminación

Indicar as fontes de luz para a vista 3D.

- Prema en calquera dos oito botóns para activar ou desactivar unha fonte de luz dirixida.

  A segunda fonte de luz está activada de forma predefinida. Esta é a primeira de sete "normal", fontes de luz uniformes. A fonte luz número un proxecta unha luz especular con realces.

- Para a fonte de luces seleccionada, pode escoller unha cor e unha intensidade na caixa de lista xusto debaixo dos oito botóns. Engádense os valores de brillo de todas as luces para utilizar cores escuras ao activar varias luces.

- A previsualización pequena existente dentro desta lapela ten dous controis deslizantes para definir a posición horizontal e vertical das fontes de luz seleccionadas. A fonte de luz apunta sempre para o medio do obxecto.

- O botón do canto da previsualización pequena alterna o modelo de iluminación interna entre unha esfera e un cubo.

- Utilice a caixa de lista Luz ambiente para definir a luz ambiente que brilla cunha intensidade uniforme en todas as direccións.

Temas relacionados

Inserir gráficas

Asistente de gráfica - Tipo de gráfica

Asistente de gráfica - Intervalo de datos

Asistente de gráfica - Serie de datos

Asistente de gráfica - Elementos de gráfica