Cálculo automático de series

Contido

# Enchedura automático de datos tomando como base as celas adxacentes

Use as ordes Enchedura automática ou Serie para encher as celas de forma automática.

## Utilizar Enchedura automática.

A enchedura automática xera series de datos baseados en patróns predefinidos.

1. Nunha folla, prema nunha cela e escriba un número.

2. Prema noutra cela e despois prema de novo na cela na que escribiu o número.

3. Arrastre o controlador de enchedura, situado no canto inferior dereito da cela polas celas que quere encher e solte despois o botón do rato.

   As celas énchense con números ascendentes.

Para crear rapidamente unha lista de días consecutivos, introduza Luns nunha cela e arrastre o controlador de enchedura.

Manteña premido CommandCtrl se non quere encher as celas con valores diferentes.

Se selecciona dúas ou máis celas que conteñan números diferentes e arrastra, as celas restantes énchense co patrón aritmético que se recoñeza nos números. A función de enchedura automática tamén recoñece as listas personalizadas que se configuran en LibreOffice - PreferenciasFerramentas - Opcións - LibreOffice Calc - Listas de ordenación.

Pode premer dúas veces no controlador de enchedura para encher todas as columnas baleiras do bloque de datos activo. Por exemplo, introduza primeiro xan en A1 e arrastre o controlador de enchedura cara a abaixo ata A12 para ter os doce meses na primeira columna. A seguir, introduza algúns valores en B1 e C1. Seleccione as dúas celas e prema dúas veces no controlador de enchedura. O bloque de datos B1:C12 encherase automaticamente.

## Uso de series definidas

1. Selecccione o intervalo de celas na folla de cálculo que quere encher.

2. Escolla Folla - Encher celas - Series.

3. Seleccione os parámetros para a serie.

   Se selecciona unha serie aritmética, o incremento introducido engádese a cada número consecutivo da serie para crear o valor seguinte.

   Se selecciona unha serie xeométrica, o incremento inserido multiplícase por cada número consecutivo para crear o valor seguinte.

   Se selecciona unha serie de data, o incremento introducido engádese á unidade de tempo que especifique.

Temas relacionados

Applying Sort Lists

Listas de ordenación